
ŠAKIŲ RAJONO SAVIVALDYBĖS  TARYBA

SPRENDIMAS

DĖL GELGAUDIŠKIO VAIKŲ DARŽELIO „EGLUTĖ“  DIREKTORĖS 2009 METŲ VEIKLOS ATASKAITOS
2010 m. gegužės 27  d. Nr.T-149
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Gelgaudiškio vaikų darželio „Eglutė“   direktorės 2009 metų veiklos ataskaitai (pridedama).

Meras









Juozas Bertašius







PRITARTA







Šakių rajono savivaldybės tarybos







2010 m. gegužės 27 d. sprendimu Nr.T-149

ŠAKIŲ RAJONO GELGAUDIŠKIO VAIKŲ DARŽELIS „EGLUTĖ“

Savivaldybės biudžetinė įstaiga, Žemaitės g. 1, LT–71426 Gelgaudiškis, Šakių raj.,

tel. (8 345) 55145, el.p. Gelgaudiskio.darzelis@gmail.com
Duomenys kaupiami ir saugomi Juridinių asmenų registre, kodas 190831629

 Šakių rajono savivaldybės tarybai
2009-ŲJŲ METŲ VEIKLOS ATASKAITA

2009-05-10 Nr. 02

          Gelgaudiškio vaikų darželis „Eglutė“ yra Šakių rajono savivaldybės biudžetinė įstaiga. Įstaigos savininko teises ir pareigas įgyvendina savivaldybės taryba. Darželis įkurtas 1967 m. vasario 14 dieną. 2009-09-01 duomenimis darželį lankė 81 vaikas. Ikimokyklinio ugdymo programa mokykloje buvo vykdoma ir sėkmingai įgyvendinta trijose ikimokyklinio amžiaus vaikų grupėse, kurias lankė 55 vaikai: 1 grupė-jaunesniojo amžiaus, 2 grupė- viduriniojo amžiaus, 3 grupė- vyresniojo amžiaus. Priešmokyklinio ugdymo programa buvo vykdoma ir sėkmingai įgyvendinta vienoje priešmokyklinio amžiaus vaikų grupėje, kurią lankė 26 vaikai. 2009-12-31 duomenimis įstaigoje dirbo 21 darbuotojas. Pedagoginis įstaigos personalas sudarytas iš 10 pedagoginių darbuotojų, atliekančių11 pareigybių. Pedagoginį personalą sudaro direktorė, 6 auklėtojos, 5 iš jų turi vyr. auklėtojos kategoriją, dvi meninio ugdymo pedagogės, viena iš jų turi metodininko kategoriją, soc. pedagogė, priešmokyklinio ugdymo pedagogė. Nepedagoginis įstaigos personalas sudarytas iš 11 darbuotojų.

2009-2010 m. m. veiklos tikslai ir uždaviniai, jų įgyvendinimas:

         2009-2010 m. m mokyklos veiklos tikslai:

Atsižvelgiant į pažangiausias mokslo ir visuomenės raidos teorijas, kurti sąlygas, padedančias vaikui tenkinti prigimtinius, kultūros, taip pat ir etninės, socialinius, pažintinius poreikius.

       2009-2010 m. m. pagrindiniai veiklos uždaviniai:

1. Sveikos ir saugios gyvensenos ugdymas ir propogavimas;

2. Brandinti tautinę bei kultūrinę savimonę, pilietinį sąmoningumą, vertybinių nuostatų formavimąsi;

3. Užtikrinti tinkamą vaiko brandą mokyklai:

       a) socialinė, emocinė branda;

       b) intelektualinė branda;

       c) integracija į mokyklos bendruomenę.

      Remiantis ugdytinių sugebėjimų rezultatais, veiklos pažanga, tėvų atsiliepimais, 2009-2010 m. m. įstaigos veiklos tikslai ir uždaviniai buvo tikslingai ir sėkmingai įgyvendinti. Mokykloje sukurtos sąlygos, padedančios vaikui tenkinti prigimtinius, kultūros, socialinius, pažintinius poreikius.

     Kūrėme saugią, atitinkančią ugdymo poreikius aplinką, sveikos gyvensenos įgūdžius integravome į visą ugdymo procesą. Grožinės literatūros, pokalbių, ekskursijų bei žaidimų pagalba, įtvirtinome vaikų žinias apie saugų eismą. Tuo tikslu sudarytas saugaus eismo darbo planas mokykloje.

     Vaikų tautinė bei kultūrinė savimonė, pilietinis sąmoningumas buvo tikslingai brandinami renginių, švenčių, ekskursijų, literatūros, programų dėka. Tuo tikslu mokykloje  įvykę renginiai: Popietė- „Svečiuose pas močiutę“, „Užgavėnių šventė“, Šventinis renginys, skirtas Lietuvos valstybės atkūrimo dienai paminėti, vaidinimas- „Seku, seku pasaką“, dalyvavimas „Mamyčių šventėje“.

        Siekėme užtikrinti tinkamą vaikų brandą mokykloje. Saugojome ir stiprinome fizinę ir psichinę vaikų sveikatą, tenkinome svarbiausius poreikius: judėjimo, fizinio ir psichinio saugumo, bendravimo, pažinimo, saviraiškos. Siekėme ugdyti aktyvų, savimi ir savo gebėjimais pasitikintį, stiprią pažinimo motyvaciją turintį vaiką. Šį uždavinį mokykloje įgyvendinome literatūros, pokalbių, žaidimų, renginių dėka. Siekiant mokyklos veiklos tikslų, bendradarbiavome su ugdytinių tėvais, globėjais, visuomene, vyko visuotiniai bei grupių tėvų susirinkimai. Per veiklą siekėme integruoti vaikus į mokyklos bendruomenę.

Mokykloje  įgyvendintos 2008-2009 m.m. programos

      Įvykdėme patvirtintas ikimokyklinio bei priešmokyklinio ugdymo programas. Priešmokyklinio ugdymo programą 2009 metais baigė 23 vaikai. Ikimokyklinio ugdymo programą baigė 57 vaikai.   

Mokyklos vadovo ir pedagogų veikla

    Mokyklos vadovas 2009-2009 m. m. organizavo įstaigos darbą, kad būtų įgyvendinami įstaigos tikslai ir atliekamos nustatytos funkcijos. Siekė užtikrinti, kad būtų laikomasi įstatymų, kitų teisės aktų, mokyklos nuostatų, užtikrino racionalų ir taupų lėšų bei turto naudojimą, veiksmingą įstaigos vidaus kontrolės sistemos tobulinimą. Vadovas vadovavo mokyklos metinės veiklos programos rengimui, ją tvirtino ir buvo atsakingas už jos vykdymą. Puoselėjo demokratinius bendruomenės narių santykius, kurie pagrįsti bendradarbiavimu. Vadovas užtikrino, kad būtų laikomasi mokytojų etikos normų reikalavimų, bendruomenės informavimą, priimamų sprendimų skaidrumą, personalo profesinį tobulėjimą, užtikrino saugią, sveiką aplinką, atitinkančią ugdymo poreikius.

    Siekiant sėkmingo tikslų bei uždavinių įgyvendinimo, mokyklos pedagogai posėdžiuose svarstė aktualius klausimus susijusius su vaikų ugdymu, profesiniu tobulėjimu. Darželyje vyko pedagogų tarybos posėdžiai, metodiniai pasitarimai.

     Įstaigoje penki pedagogai turi vyresniojo auklėtojo kvalifikacinę kategoriją, meninio ugdymo pedagogė turi metodininko kvalifikacinę kategoriją.

Įstaigoje atlikti remonto darbai

     2009 m. vasarą buvo atliktas mokyklos virtuvės kosmetinis remontas.

Finansavimas

     Darželio apskaita tvarkoma ir finansinė atskaitomybė parengiama vadovaujantis Lietuvos Respublikos buhalterinės apskaitos įstatymu, įstaigos buhalterinės apskaitos organizavimo taisyklėmis, ūkinių operacijų ir ūkinių įvykių įforminimo ir registravimo tvarka bei kitais norminiais aktais ir nutarimais. 

	                       Finansavimo šaltiniai


	Finansavimas 2009 m.

	
	Patvirtintas
	Gautas

	Savivaldybės biudžetas
	587
	567,072

	                                   aplinkos apsauga
	513,2
	496,172

	                                    mokinio krepšelis
	73,8
	70,9

	Specialiųjų programų pajamos už vaikų išlaikymą ikimokyklinio ugdymo įstaigoje
	55
	35,966


Kreditorinis įsiskolinimas

2009-01-01 Šakių rajono Gelgaudiškio vaikų darželio „Eglutė“ skola tiekėjams buvo —10963,00 Lt

2009-12-31 skolos tiekėjams neturėjo.

Įstaigos pagrindinės problemos 2009m. ir veiklos perspektyvos

     Įgyvendinant mokyklos tikslus bei uždavinius, nepakankama ugdytinių tėvų, globėjų iniciatyva, gerinant darželio gerbūvį. 2010 m. veiklos perspektyvoje sieksime labiau integruoti ugdytinių tėvus, globėjus į mokyklos bendruomenę, siekiant bendrų tikslų.

 Direktorė                                                                                              Vilma Vidrienė

